ศรชล.เดินหน้าแก้ไขปัญหาไอยูยู ร่วมกับประเทศสมาชิก สร้างความร่วมมือพัฒนากลไกของหน่วยงานในอ่าวไทยและใกล้เคียง เเก้ปัญหาการทำประมงผิดกฎหมายและภัยคุกคามทางทะเล
ศูนย์การประสานการปฏิบัติในการรักษาผลประโยชน์ของชาติทางทะเล เดินหน้าแก้ไขปัญหาไอยูยู ร่วมกับประเทศสมาชิก สร้างความร่วมมือพัฒนากลไกของหน่วยงานในอ่าวไทยและใกล้เคียง เเก้ปัญหาการทำประมงผิดกฎหมายและภัยคุกคามทางทะเล



ผู้บังคับบัญชาจากหน่วยงานที่บังคับใช้ กฎหมายทางทะเล จากประเทศสมาชิก จำนวน 4 ประเทศ ได้แก่ ไทย กัมพูชา มาเลเซีย เวียดนาม และประเทศผู้สังเกตการณ์ 2 ประเทศ คือ ฟิลิปปินส์ และอินโดนีเซีย เดินทางเข้าร่วมการประชุม ระดับผู้บังคับบัญชาว่าด้วยการบังคับใช้กฎหมายในทะเลตามกรอบความร่วมมืออ่าวไทย ครั้งที่ 6 ซึ่งจัดขึ้นโดยศูนย์ประสานการปฏิบัติในการรักษาผลประโยชน์ของชาติทางทะเล หรือ ศรชล. ซึ่งจัดขึ้นระหว่างวันที่ 11-14 ธันวาคมนี้ โดยมีพลเรือเอกชาติชาย ศรีวรขาน ผู้อำนวยการ ศรชล. เปิดการประชุม



ซึ่งครั้งนี้ ไทยเป็นเจ้าภาพร่วมกับสหรัฐอเมริกา เพื่อหารือเกี่ยวกับการสร้างความร่วมมือการแก้ไขปัญหาการทำประมงผิดกฎหมายร่วมกันในพื้นที่อ่าวไทยและบริเวณใกล้เคียง เพื่อหารือเกี่ยวกับการสร้างความร่วมมือในการแก้ไขปัญหาการทำประมงผิดกฎหมายร่วมกันระดับภูมิภาค โดยเชิญผู้แทนจากหน่วยงาน ที่มีส่วนสำคัญในการแก้ไขปัญหาIUU  ได้แก่ กองทัพเรือ ตำรวจน้ำ กรมประมง และกรมเจ้าท่า โดยมีสถาบันการศึกษาด้านความมั่นคงของสหรัฐร่วมประชุม เพื่อเปิดโอกาสให้ทุกประเทศแลกเปลี่ยนข้อคิดเห็นและประสานแนวทางการ ในการแก้ปัญหาการทำการประมงผิดกฎหมาย ซึ่งเป็นปัญหาที่ส่งผลกระทบต่อความมั่นคงทางอาหารในอนาคต หากมีการปล่อยปละละเลยให้มีการทำประมงแบบผิดกฎหมายต่อไป